Sveučilište u Splitu

Sveučilišni odjel za forenzične znanosti

raspisuje

NATJEČAJ ZA IZBOR:

1. Jedne osobe (m/ž) u naslovno znanstveno-nastavno zvanje izvanrednog profesora iz znanstvenog područja „Društvene znanosti“, znanstvenog polja „Ekonomija“, znanstvene grane „Financije“ na Katedri za ekonomske znanosti
2. Jedne osobe (m/ž) u naslovno znanstveno-nastavno zvanje docent iz znanstvenog područja „Interdisciplinarne znanosti“, znanstvenog polja „Obrazovne znanosti“ (izborna polja 5.07 pedagogija, 1.02 fizika) na Katedri za interdisciplinarne znanosti
3. Jedne osobe (m/ž) u naslovno znanstveno-nastavno zvanje redoviti profesor (prvi izbor) iz znanstvenog područja Društvene znanosti, znanstvenog polja: Informacijske i komunikacijske znanosti na Katedri za sigurnost i nacionalnu sigurnost

Pristupnici na natječaj trebaju priložiti u tiskanom obliku:

– vlastoručno potpisanu prijavu,

– životopis,

– preslik osobne iskaznice,

– preslik domovnice ili preslik potvrde o državljanstvu države članice EU,

– preslik diplome (ili druge potvrde) o odgovarajućem akademskom stupnju,

– uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci),

– potvrdu o poznavanju hrvatskog jezika – C1 stupanj europske razine (za pristupnike iz država članica EU).

Pristupnici moraju ispunjavati uvjete propisane Zakonom o znanstvenoj djelatnosti i visokom obrazovanju (Narodne novine broj 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17), Pravilnikom Sveučilišnog odjela za forenzične znanosti te Statutom Sveučilišta u Splitu.

Pristupnici natječaju trebaju dostaviti dokaze o ispunjavanju nužnih uvjeta propisanih Odlukom o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja (Narodne novine broj 122/2017), prikaz nastavne i znanstvene djelatnosti, popis radova te radove relevantne za izbor (u elektroničkom obliku).

Na oglašeni natječaj mogu se, pod jednakim uvjetima, javiti osobe obaju spolova. Svu dokumentaciju potrebno je dostaviti u dva primjerka.

Podnošenjem prijave na natječaj, pristupnici su izričito suglasni da Sveučilišni odjel za forenzične znanosti može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o provedbi Uredbe o zaštiti osobnih podataka (Narodne novine br. 42/2018).

Prijave se predaju u roku od 30 dana od objave natječaja u Narodnim novinama, na adresu: Sveučilište u Splitu, Sveučilišni odjel za forenzične znanosti, Ruđera Boškovića 33, 21000 Split, s naznakom: »Natječaj za naslovno zvanje docenta/izvanrednog profesora/raedovitog profesora« (ovisno o naslovnom zvanju za koje kandidat/kinja aplicira).

Zakašnjele i nepotpune prijave neće se razmatrati.

O rezultatima natječaja kandidati/kandidatkinje će biti obaviješteni u roku od 15 dana od dana donošenja odluke o izboru.

**Sveučilište u Splitu, Sveučilišni odjel
za forenzične znanosti**